Diari Oficial de la Generalitat Valenciana


Sumari del DOGV 5791, del 24-06-2008 (2008/7613)

RESOLUCIÓ de 30 d'abril de 2008, de la presidenta de l'Institut Valencià de Cinematografia Ricardo Muñoz Suay (IVAC), per la qual es deixen sense efecte les beques per a l'ampliació i perfeccionament d'estudis audiovisuals per al 2007 de les persones beneficiàries que no han complit les seues obligacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5791

Data del DOGV
:   24-06-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/7613


Data del document
:   30-04-2008

Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * Institut Valencià de Cinematografia Ricardo Muñoz Suay
    * suport econòmic
    * ajuda pública
    * assignació per estudis
    * indústria audiovisual

RESOLUCIÓ de 30 d'abril de 2008, de la presidenta de l'Institut Valencià de Cinematografia Ricardo Muñoz Suay (IVAC), per la qual es deixen sense efecte les beques per a l'ampliació i perfeccionament d'estudis audiovisuals per al 2007 de les persones beneficiàries que no han complit les seues obligacions. [2008/7613]  
ANTECEDENTS DE FET  
Primer. Per la Resolució de 15 de febrer de 2007 del president de l'Institut Valencià de Cinematografia Ricardo Muñoz Suay es convoca un concurs públic per a la concessió de beques per a l'ampliació i perfeccionament d'estudis audiovisuals.  
Segon. L'objectiu d'estes ajudes és afavorir la formació i el perfeccionament de professionals en el camp audiovisual a la Comunitat Valenciana. L'import destinat a estes ajudes és un màxim de 15.000 euros.  
Tercer. D'acord amb la base cinquena de la resolució de convocatòria, la vicepresidenta de l'IVAC va resoldre amb data 25 de juny de 2007 el nomenament dels membres de la comissió avaluadora per a la valoració de les sol·licituds presentades.   
Quart. La comissió avaluadora per a la concessió de beques per a l'ampliació i perfeccionament d'estudis audiovisuals es va reunir a la seu de l'IVAC (plaça de l'Ajuntament, 17, València) el 20 de juliol de 2007. Per a la valoració de les sol·licituds la comissió va aplicar els criteris establits en la base cinquena de la resolució de convocatòria, que són els següents:   
a) Currículum acadèmic i professional de la persona sol·licitant (fins a un màxim de 4 punts).  
b) Valoració del curs per al qual se sol·licita l'ajuda i de l'escola on es vol realitzar el curs de formació (fins a un màxim de 6 punts).  
Cinqué. Vist l'informe de la comissió avaluadora sobre les sol·licituds presentades i la proposta de la vicepresidenta de l'IVAC, d'acord amb les bases de la convocatòria, l'adjudicació de les beques es va resoldre el 30 de juliol de 2007 (DOCV 5595, de 10 de septiembre de 2007).  
Sisé. D'acord amb la base 8 de la resolució de convocatòria no havien complit les seues obligacións les persones beneficiàries següents:   
Nom: Maria. Cognoms: Costa Alonso. DNI: 38841374C. Curs: Curs d'animació. Escola: Escola Gobelins de Paris. Import de la beca: 365 euros.  
Nom: Amèlia. Cognoms: Valera Bueso. DNI: 15408598X. Curs: Màster de realització i disseny de programes i formats en televisió. Escola: Universitat Complutense - IORTV de Madrid. Import de la beca: 937 euros.  
FONAMENTS DE DRET  
Primer. La presidenta de l'IVAC és l'òrgan competent per a resoldre en virtut de la resolució de convocatòria.  
Segon. En conseqüència, a la vista de l'informe de l'Institut Valencià de Cinematografia i acceptant la proposta del vicepresident de l'IVAC, d'acord amb les bases de la convocatòria, resolc:  
Primer  
De conformitat amb la base 8 de la resolució de convocatòria, deixar sense efecte, per no haver complit les obligacions establides, les ajudes concedides a:  
Nom: Maria. Cognoms: Costa Alonso. DNI: 82433264P. Curs: Curs d'animació. Escola: Escola Gobelins de Paris. Import de la beca: 365 euros.  
Nom: Amèlia. Cognoms: Valera Bueso. DNI: 84032366E. Curs: Màster de realització i disseny de programes i formats en televisió. Escola: Universitat Complutense - IORTV de Madrid. Import de la beca: 937 euros.  
D'acord amb el que disposen els articles 107, 116 i 117 de la Llei 30/92, de règim jurídic de les administracions públiques i del procediment administratiu comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la presidenta de l'Institut Valencià de Cinematografia Ricardo Muñoz Suay en el termini d'un mes a comptar des de l'endemà de la publicació de la present resolució.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució.  
València, 30 d'abril de 2008.- La presidenta de l'Institut Valencià de Cinematografia Ricardo Muñoz Suay: Trinidad María Miró Mira.